Talvisodan muistoristit

Talvisodan muistoristit ovat mitalien tapaan pidettäviä ristin muotoa noudattelevia merkkejä muistoksi osallistumisesta talvisotaan jollain taistelualueella.

 Talvisodan muistoristit Nimi Kuvaus Kainuun risti  Annettiin sääntöjen mukaan vai niille talvisodan rintamasotilaille, jotka aseellisina ja vihollisen tulen alaisina ovat osallistuneet Suomussalmen, Kuhmon ja Lieksan suunnalla käytyihin taisteluihin. Nyttemmin on Kainuun ristin sääntöjä laajennettu. Keski-Kannaksen risti  Siihen olivat oikeutettuja ne sotilaat, jotka talvisodan 1. ja 2. Divisioonaan tai niille alistettuihin joukko-osastoihin kuuluneina ovat ottaneet osaa Kannaksen taisteluihin. 1. D:aan kuuluneet voivat kiinnittää muistoristin nauhaan hopeoidun kypärätunnuksen.Koiviston ristiAnnettiin niiden maa-, meri- ja ilmarintamalla suoritettujen taisteluitten muistoksi, joilla Koiviston alalohko suojasi ja tuki Kannaksen Armeijan oikeaa sivustaa talvisodassa. Kollaan risti  Annettiin niille talvisodan rintamamiehille, jotka 12. D:n taisteluyksiköissä osallistuivat taisteluihin lohkolla Tshumeikka – Songerjärvi – Kollaa – Ahte – Ulismainen – Sasarijärvi – Uomaa – Siira. Laatokan mitali  Annettiin jokaisella Laatokan meripuolustukseen talvisodassa osallistuneelle sekä asevelvollisuutensa RT 3 :ssa suorittaneelle.  Talvisodan Lapin risti Jaettiin talvisodan Lapin ryhmän joukkoihin Lapin rintamalla sekä sille alistettuihin muodostelmiin kuuluneille. Länsi-Kannaksen risti  Sen saamiseen oikeutettu oli jokainen talvisodan 4.D:n elimellisen tai sille alistetun yksikön jäsen, joka on toiminut ennen helmikuun 7. päivää 1940 4.D:n lohkolla Kannaksella ja ottanut osaa taistelutoimintaan. Muolaan risti  Annettiin miekkoineen jokaisella JR 4:ään tai sen edeltäjään, JR 31:een kuuluneelle, jos hän on toiminut rintamalla näihin joukko-osastoihin kuuluneena. Alkuaan nauhaton Muolaan risti on muistoristien virallistamisen yhteydessä muutettu nauhassa kannettavaksi. Pitkäkannan risti  Myönnettiin IV AK:aan kuuluneissa joukko-osastoissa, yksiköissä ja muodostelmissa sotatoimialueella: Pitkäranta – Jänisjärvi – Syskyjärvi – Uomaa – Käsnäselkä – Laatokka palvelleille. Summan risti  Myönnettiin jokaiselle, joka ennen 14.2.1940 Suokannan, Summankylän, Lähteen ja Merkin alalohkot käsittävällä Summan lohkolla Huumolan kansakoulun, Huumolan pysäkin ja Kämärän aseman kautta kulkevan linjan eteläpuolella osallistui taistelutoimintaan tai vaikutti taisteluiden kulkuun. Taipaleen risti  Annettiin jokaiselle Taipaleen lohkolla talvisodan aikana taistelleelle. Taipaleen ristin omistuskirjaan sisältyvä nämä sanat: ”Kestäkää kohtalon iskuja niin kuin Taipale kesti. Muista nähdessäsi tämän ristin – kaatuneitten toveriesi uhria” Tolvajärven risti  Annettiin talvisodassa Tolvajärvi – Aittojoki -rintaman lohkolla palvelleille. Tolvajärven risti annetaan myös talvisodan alkuvaiheessa Ilomantsissa taistelleille soljella ”Ilomantsi”. 

 Katso myös 

 Jatkosodan muistoristit
 Talvi- ja Jatkosodan muistoristit

 Lähteet 

Luokka:Suomen sotilasansiomitalit
Luokka:Talvisota